Microsoft's Bill Gates Divorce From Wife Melinda Gates | ବିଶ୍ୱର ଚତୁର୍ଥ ସବୁଠୁ ଧନୀ ବ୍ୟକ୍ତି ବିଲ୍ ଗେଟ୍ସ ଥରେ କହିଥିଲେ ଯେ ମେଲିଣ୍ଡାଙ୍କୁ ବିବାହ କଲେ ଲାଭ କେତେ ଓ କ୍ଷତି କେତେ ସେ ବିଷୟରେ ଏକ କଳାପଟାରେ ଲେଖି ବିଚାର କରିବା ପରେ ସେ ତାଙ୍କୁ ବିବାହ କରିଥିଲେ ।
ବିଲ ଗେଟ୍ସ ଓ ତାଙ୍କ ପତ୍ନୀ ମେଲିଣ୍ଡା ଗେଟ୍ସ (ଫଟୋଃ ଗେଟି)
Share this:
ନୂଆ ଦିଲ୍ଲୀଃ ମାଇକ୍ରୋସଫ୍ଟ କମ୍ପାନୀର (Microsoft) ସହ-ପ୍ରତିଷ୍ଠାତା ତଥା ପୂର୍ବତନ ସି.ଇ.ଓ. ବିଲ୍ ଗେଟ୍ସ (Bill Gates) ସୋମବାର ଘୋଷଣା କରିଛନ୍ତି ଯେ ସେ ଓ ତାଙ୍କ ପତ୍ନୀ ମେଲିଣ୍ଡା ଗେଟ୍ସ (Melinda Gates) ୨୭ ବର୍ଷର ବୈବାହିକ ଜୀବନ ପରେ ପରସ୍ପରଠାରୁ ଅଲଗା ହେବାକୁ ଯାଉଛନ୍ତି । କିନ୍ତୁ ଦୁହେଁ ସେମାନଙ୍କ ମିଳିତ ପ୍ରୟାସରେ ଚାଲିଥିବା ଜନ ସେବା କାର୍ଯ୍ୟରେ ଏକାଠି କାମ କରିବେ ।
"ଆମେ ପରସ୍ପର ସହ ସମ୍ପର୍କ ଉପରେ ବହୁ ଚିନ୍ତା ଓ ବହୁତ କାର୍ଯ୍ୟ ପରେ ଆମର ବିବାହକୁ ସମାପ୍ତ କରିବାକୁ ନିଷ୍ପତ୍ତି ନେଇଛୁ," ବିଲ୍ ଗେଟ୍ସ ଏକ ଟ୍ୱିଟ୍ କରି ଦେଇଥିବା ବିବୃତ୍ତିରେ ଲେଖିଛନ୍ତି ।
ଏହା ବି ପଢ଼ନ୍ତୁ | ଓଡ଼ିଶାରେ କରୋନା ଭାଇରସର ଦ୍ରୁତ ସଂକ୍ରମଣ ଉପରେ ବ୍ରେକ୍ ଲାଗିଛି, ହେଲେ ଆଗକୁ କ'ଣ ହେବ?
ଫୋର୍ବ୍ସ (Forbes) ପତ୍ରିକା ଅନୁସାରେ ଆମାଜନର ଜେଫ୍ ବେଜୋସ୍ (Jeff Bezos), LVMHର ବର୍ଣ୍ଣାଡ୍ ଆର୍ଣ୍ଣଲ୍ଟ୍ ଓ ଟେସଲାର ଏଲୋନ୍ ମସ୍କଙ୍କ ପରେ ବିଲ୍ ଗେଟ୍ସ ହେଉଛନ୍ତି ବିଶ୍ୱର ଚତୁର୍ଥ ଧନୀ ବ୍ୟକ୍ତି । ବିଲ୍ ଗେଟ୍ସଙ୍କର ନିଜ ପତ୍ନୀଙ୍କ ଠାରୁ ଅଲଗା ହେବା ଘଟଣା ଆମାଜନ୍ ସି.ଇ.ଓ. ଜେଫ୍ ବେଜୋସ ନିଜ ପତ୍ନୀଙ୍କ ଠାରୁ ଅଲଗା ହେବାର ଦୁଇ ବର୍ଷ ପରେ ଆସୁଛି ।
ବିଲ ଗେଟ୍ସ ଓ ତାଙ୍କ ପତ୍ନୀ ମେଲିଣ୍ଡା ଗେଟ୍ସ (ଫଟୋଃ ଏ.ପି.)
ଏହି ନିଷ୍ପତ୍ତି ଆମେରିକୀୟ ବ୍ୟବସାୟର ଶୀର୍ଷରେ ଏକ ବ୍ୟକ୍ତିଗତ ପରିବର୍ତ୍ତନକୁ ପ୍ରତିଫଳିତ କରୁଛି ବୋଲି କୁହାଯାଉଛି । ୧୯୭୫ ମସିହାରେ ମାଇକ୍ରୋସଫ୍ଟର ସ୍ଥାପନା ସମୟରୁ ବିଲ୍ ଗେଟ୍ସ ଏହାର ସି.ଇ.ଓ. ଭାବରେ ୨୦୦୦ ମସିହା ପର୍ଯ୍ୟନ୍ତ ପଲ୍ ଆଲେନଙ୍କ (Paul Allen) ସହ ମିଶି ନେତୃତ୍ୱ ଦେଇଥିଲେ । ୨୦୦୦ରେ ସେ ଷ୍ଟିଭ୍ ବଲମରଙ୍କୁ (Steve Ballmer) କମ୍ପାନୀ ଚଳାଇବା ଦାୟିତ୍ୱ ଦେଇ ନିଜେ ଏହାର ଚେୟାରମ୍ୟାନ୍ ତଥା ମୁଖ୍ୟ ସଫ୍ଟୱେର୍ ଆର୍କିଟେକ୍ଟ ହୋଇଥିଲେ । ୨୦୦୮ରେ ଗେଟ୍ସ ଫାଉଣ୍ଡେସନରେ (Gates Foundation) ଅଧିକ ସମୟ ବିତାଇବା ପାଇଁ ମାଇକ୍ରୋସଫ୍ଟରେ ତାଙ୍କର ଦୈନନ୍ଦିନ ଭୂମିକା ସେ ଛାଡି଼ଥିଲେ ।
ଗତ ବର୍ଷ ବିଲ ବିଲ୍ ଗେଟ୍ସ ମାଇକ୍ରୋସଫ୍ଟର ବୋର୍ଡ଼ରୁ ଇସ୍ତଫା ଦେଇଥିଲେ କାରଣ କରୋନା ଭାଇରସ୍ (Coronavirus) ସମଗ୍ର ବିଶ୍ୱରେ ଏକ ବଡ଼ ଶକ୍ତି ହୋଇ ଉଭା ହୋଇଥିଲା । ସେ ନିଜ ପତ୍ନୀ ମେଲିଣ୍ଡା ଗେଟ୍ସଙ୍କ (Melinda Gates) ସହିତ ଅଣ-ଲାଭକାରୀ ବିଲ୍ ଓ ମେଲିଣ୍ଡା ଗେଟ୍ସ ଫାଉଣ୍ଡେସନରେ (Bill and Melinda Gates Foundation) ଅଧିକ ସମୟ ବିତାଇବା ଆରମ୍ଭ କରିଥିଲେ । ୨୦୦୦ରେ ଆରମ୍ଭ ହୋଇଥିବା ଏହି ଫାଉଣ୍ଡେସନର ସେମାନେ ସହ-ମୁଖ୍ୟ ଏବଂ ଟ୍ରଷ୍ଟି ଅଛନ୍ତି ।
ବିଲ୍ ଓ ମେଲିଣ୍ଡା ଗେଟ୍ସ୍ ଉଭୟ ମାଇକ୍ରୋସଫ୍ଟରେ କାମ କରୁଥିଲେ । ମେଲିଣ୍ଡା ଏହି ସଫ୍ଟୱେର୍ କମ୍ପାନୀରେ ମାର୍କେଟିଂ ମ୍ୟାନେଜର ଥିଲେ । ୧୯୮୭ରେ ମାଇକ୍ରୋସଫ୍ଟ କର୍ମଚାରୀମାନଙ୍କ ପାଇଁ ଆୟୋଜିତ ଏକ ଡିନରରେ ଦୁହିଁଙ୍କ ସାକ୍ଷାତ ହୋଇଥିଲା ।
ଏହା ବି ପଢ଼ନ୍ତୁ ଓ ଦେଖନ୍ତୁ PHOTOS | ଓଡି଼ଶାର ସର୍ବପୁରାତନ ଶ୍ରୀ ରାମ ମନ୍ଦିର ଅଛି କେନ୍ଦୁଝର ଜିଲ୍ଲାର ବୀରଗୋବିନ୍ଦପୁରରେ; କେମିତି ଅଛି?
"ସେ ମୋତେ ତାଙ୍କ ସାଙ୍ଗରେ ବାହାରକୁ ଯିବାକୁ ଡାକିବା ପୂର୍ବରୁ ତାଙ୍କୁ ବେଶ୍ କିଛି ମାସ ସମୟ ଲାଗିଥିଲା," ମେଲିଣ୍ଡା ଗେଟ୍ସ ପରେ କହିଥିଲେ । ବିଲ୍ ଗେଟ୍ସ କଳାପଟାରେ ମେଲିଣ୍ଡାଙ୍କୁ ବିବାହ କରିବାର ଲାଭ ଓ କ୍ଷତି ବିଷୟରେ ଲେଖି ବିଚାର କରିଥିଲେ ବୋଲି ପରେ କହିଥିଲେ । ୧୯୯୪ରେ ଏହି ଦମ୍ପତି ହାୱାଇରେ ବିବାହ କରିଥିଲେ ।
ଗେଟ୍ସ ଦମ୍ପତିଙ୍କ ଛାଡ଼ପତ୍ରରେ ସମ୍ପତ୍ତି ବିଭାଜନ ବିଷୟରେ ବିବରଣୀ ଏ ପର୍ଯ୍ୟନ୍ତ ସ୍ପଷ୍ଟ ହୋଇନାହିଁ ।ଫ୍ୟାକ୍ଟସେଟ୍ ଅନୁଯାୟୀ ବିଲ ଗେଟ୍ସ ମାଇକ୍ରୋସଫ୍ଟର ବକେୟା ଅଂଶଧନଗୁଡି଼କର ୧.୩୭%ର ମାଲିକ, ଯାହାର ମୂଲ୍ୟ ୨୬ ବିଲିୟନ୍ ଡଲାରରୁ ଅଧିକ । ପୂର୍ବରୁ ଏହି ଦମ୍ପତି ୨୦ ବିଲିୟନ୍ ଡଲାର୍ ମୂଲ୍ୟର ମାଇକ୍ରୋସଫ୍ଟ ଷ୍ଟକକୁ ନିଜ ଜନହିତକାରୀ ଫାଉଣ୍ଡେସନକୁ ସ୍ଥାନାନ୍ତର କରିବାକୁ ନିଷ୍ପତ୍ତି ନେଇଥିଲେ । ଏବେ ଏହି ଫାଉଣ୍ଡେସନ ପାଖରେ ୫୧ ବିଲିୟନ୍ ଡଲାରରୁ ଅଧିକ ମୂଲ୍ୟର ସମ୍ପତ୍ତି ରହିଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
Union Budget 2023: ନୂଆବର୍ଷରେ ବଢ଼ିବ ପେନସନ ଓ ମାତୃତ୍ୱ ସୁବିଧା!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
